
COMUNICAT DE PRESĂ





[bookmark: _GoBack]	Urmare a comunicatului de presă a Prefectului Județului Iași de astăzi, 19.05.2015, Curtea de Apel Iași face următoarele precizări:
	Curtea de Apel Iași s-a pronunțat în data de 14.05.2015 numai asupra măsurii arestului la domiciliu în ceea ce-l privește pe președintele Consiliului Județean Iași.
	Încheierea a fost comunicată prefectului Județului Iași în data de 15.05.2015, în baza dispozițiilor art. 71 alin. 1 și art. 102 1 din Legea nr. 215/2001 și art. 22 din Legea nr. 255/2013, texte de lege care impun această comunicare.
	Măsura suspendării din funcție a președintelui Consiliului Județean este în competența exclusivă a prefectului județului, conform textelor de lege sus citate.

